Han var kunstnerisk ansvarlig for de norske pengesedlene i en mannsalder, etter at han hadde debutert som gravør på etterkrigstidens sedler, 4. seddelutgave. Debutarbeidet var å gravere Hugo Lous Mohrs maleri på 50-kroneseddelen (seddelutgave IV). De siste sedlene han hadde ansvar for, 5. seddelutgave, var i sirkulasjon til 1987. Hans mesterverk som gravør var gjengivelsen av Peder Balkes maleri på femte seddelutgaves 1000-kroneseddel.